GiliGold/VAD_KnessetCorpus huggingface dataset:
אלכס טנצר: בתקשורת הישראלית, בעיתון "גלובס" של היום, למשל, יש תמונה של דרעי ושל לרנר, ושואלים שם מדוע יש איפה ואיפה: אחד יצא אחרי שני שלישים ואף היה יכול לצאת לחופשה ולשיקום, אך האחר לא יצא, ולא מתייחסים אליו.
נסים זאב: אולי אריה דרעי לא שייך לעברייני הצווארון הלבן.
סופה לנדבר: אנחנו מאחלים לדרעי הצלחה.
סופה לנדבר: אך יש לו חברה של יוצאי מרוקו שתומכת בו שיצאה לרחוב.
סופה לנדבר: גם אנחנו יכולים לצאת לרחוב.
סופה לנדבר: אנחנו מברכים את היו"ר על מה שהוא עושה בדיון הזה, ומברכים גם את המליאה שאישרה את הדיון.
סופה לנדבר: אנחנו לא משווים את גרגורי לרנר לדרעי דווקא, אלא לכל עברייני הצווארון הלבן.
אלכס טנצר: הציבור שלנו רגיש כמו ציבור כל אחר.
אלכס טנצר: טוב שהוא יצא, טוב שהוא קיבל חופש, אבל למה לא מתייחסים כך לאזרח אחר, שאינו יודע עברית משום שאסור לו ללמוד עברית בכלא?
אלכס טנצר: למה יש איפה ואיפה?
אלכס טנצר: אוי לחברה שיש בה איפה ואיפה, והיא עוד נקראת הדמוקרטיה היחידה במזרח התיכון.
אלכס טנצר: אם מיליון תושבי מדינת ישראל ידעו שבמדינה מתייחסים לכולם כשווים, זה יגרום לחיזוק הדמוקרטיה וליצירת אמון רב יותר במשטרה ובשירות בתי הסוהר.
אלכס טנצר: אני חושב שזהו אינטרס של שירות בתי הסוהר להביא לכך שיגידו שאין איפה ואיפה ושכולם שווים לפני החוק, גם בבתי הסוהר.
ולדימיר אינדיקט: אני לא יכול לדבר בעברית, ואני מוסר חוברת שכתוב בה הכול.
נסים זאב: נשמע את אביו של גרגורי לרנר.
נסים זאב: עו"ד גולד יתרגם את דבריו מרוסית.
על החופשה: כל מה שיש לו נמצא כאן בארץ.
על החופשה: אחרי שחשבתי על הדברים אולי בעצם המשטרה פוחדת שהוא יחזור כדין להמשך ריצוי העונש ואז כל המיתוס הזה, הדחליל הזה, של המסוקים והחוקרים, הכול יתמוטט.
על החופשה: המשפחה בטוחה שאיש אינו רוצה לפגוע בו.
על החופשה: במשך חמש שנים שהוא יושב בכלא איש לא איים עלינו, איש לא פנה אלינו.
על החופשה: דברים כאלה לא קורים.
על החופשה: אני מבין שכשיש חומר סודי יש חסימה למקורות, לסוכנים.
נסים זאב: אני מבקש לומר את הדברים בתמצית, בעוד שלוש דקות הישיבה צריכה להסתיים.
לב לרנר: אני חוזר על עניין הפוליגרף שנאמר כאן.
לב לרנר: הוועדה לשחרור מוקדם טענה שהיות שהאסיר לא יצא לחופשה, הוא איננו יכול לקבל שחרור מוקדם.
לב לרנר: אלה הדברים שלי.
נסים זאב: כלומר אין שחרור מוקדם משום שאין חופשה?
סופה לנדבר: זה תרגיל, באמת.
נסים זאב: נשמע את היועץ המשפטי של שירות בתי הסוהר, אך בקצרה.
נסים זאב: אנחנו חייבים לסכם את הישיבה.
חיים שמואלביץ: אני מבקש לדבר קצת יותר משלוש דקות, כדי להשיב לכל הטענות שעלו.
יורי שטרן: בדוגמה הזאת אין הפליה?
חיים שמואלביץ: מיד אסביר ואשיב שאין הפליה.
חיים שמואלביץ: אבל יש הרי מעל ל1,300- אסירים מחבר העמים ואין הפליה בנוגע להם.
חיים שמואלביץ: יש להם תנאים כמו כולם.
נסים זאב: מה בנוגע להחלטה לקיים דיון נוסף בוועדת השחרורים?
נסים זאב: עברו 60 יום מאז ההחלטה הזאת.
חיים שמואלביץ: זה איננו מוסד של שירות בתי הסוהר או של משטרת ישראל.
חיים שמואלביץ: זוהי ועדה עצמאית ושיפוטית בראשות שופט ויש בה נציגי ציבור.
חיים שמואלביץ: לשירות בתי הסוהר אין זכות הצבעה בוועדה.
חיים שמואלביץ: יש לו רק משקיף.
יהודית נאות: בצדק.
חיים שמואלביץ: בכל מקרה זאת איננה החלטה של הרשויות אלא של גוף שיפוטי.
חיים שמואלביץ: הוחלט שלא לתת שחרור מוקדם לאסיר, משיקולים שהוועדה קבעה.
חיים שמואלביץ: עכשיו יש החלטה שיהיה דיון חוזר והדברים ייבחנו לפני גוף שיפוטי.
יורי שטרן: אך מה על לימודי עברית, מה בנוגע למעקב הצמוד?
סופה לנדבר: זה לא משכנע.
חיים שמואלביץ: יש בבית הסוהר חדרים של עשרים איש וארבעה מהם ישנים על הרצפה.
חיים שמואלביץ: והאסירים שיורדים לשירותים דורכים להם על הראש.
חיים שמואלביץ: זה טוב יותר מתא של אסיר אחד, אחד המרווחים ביותר שיש בשירות בתי הסוהר לאסיר בודד?
חיים שמואלביץ: חוץ מהתא המרווח יש לאסיר גם חצר טיולים צמודה, טלפון ציבורי לשימושו, מטבחון עם מקרר ופלטה לבישול; תדירות הביקורים שלו היא פעם בשבוע; אושר לו להכניס מחשב לתאו אך הוא לא מימש זאת.
נסים זאב: כלומר, אלה תנאים ששווה להישאר בכלא בגללם?
חיים שמואלביץ: לא אמרתי זאת.
חיים שמואלביץ: אבל אם משווים את מצבו למצב האסירים האחרים, התנאים שלו טובים יותר.
סופה לנדבר: אבל למה שהוא לא יצא אחרי חמש שנים?
סופה לנדבר: זה תרגיל של המשטרה ושל בתי הסוהר.
חיים שמואלביץ: נושא היציאה לחופשות עמד במבחן משפטי, כמו שאמרתי.
חיים שמואלביץ: הוגשה עתירה.
חיים שמואלביץ: הנושא נבחן בביקורת שיפוטית.
יורי שטרן: איך תשחררו אותו בסוף?
סופה לנדבר: הם לא ישחררו אותו.
חיים שמואלביץ: מה זאת אומרת לא ישחררו?
יהודית נאות: ח"כ שטרן, אתה חושב שאתה מעל לבית המשפט?
יורי שטרן: אני חושב שהמערכת מוסיפה חטא על פשע.
סופה לנדבר: לא היית בדיון, ח"כ נאות, את לא יודעת על מה מדברים.
יהודית נאות: אי אפשר להיות מעל בית משפט.
יהודית נאות: יש לגרגורי לרנר עורך דין.
חנן גולד: גם בית המשפט אמר בהחלטה שלו שאולי המידע מושתל, אבל אין לו כלים לבדוק זאת.
נסים זאב: שמענו את הטענה הזאת.
יהודית נאות: לך יש כלים לבדוק זאת, עו"ד גולד.
חנן גולד: לי אין.
חנן גולד: זה מאשים חסר פנים.
חיים שמואלביץ: עלתה טענה שלא יודעים על מה האסיר נשפט.
חיים שמואלביץ: היה משפט ציבורי גלוי.
חיים שמואלביץ: יש כתב אישום.
חיים שמואלביץ: אני יכול להקריא את כל כתב האישום.
חיים שמואלביץ: ידוע על אילו עברות נשפט לרנר וכמה שנים בדיוק נגזרו עליו: שש שנים, ועוד שנתיים לתשלום קנס.
חיים שמואלביץ: העברות מפורטות בכתב האישום ואין כאן שום סודות.
חיים שמואלביץ: בית המשפט שלח אותו לכלא.
יורי שטרן: איך מתמודדים עם הטענה הזאת?
יורי שטרן: אתם מביאים כביכול חומר סודי, איך מתמודדים עם זה?
יורי שטרן: הכול בחדרי חדרים.
חיים שמואלביץ: זה לא בחדרי חדרים.
חיים שמואלביץ: בית המשפט רואה את החומר.
יורי שטרן: זה חדרי חדרים, כי לאסיר עצמו אין ייצוג בדיון על החומר עצמו.
יורי שטרן: החומר חסוי כביכול, ונציגי האסיר אינם יכולים להשתתף בדיון.
חיים שמואלביץ: זה לא חריג.
חיים שמואלביץ: יש אלפים של מקרים כאלה.
יהודית נאות: כך בית המשפט העליון דן במידע מהשב"כ על ערבים.
יהודית נאות: אתה לא תומך בכך, ח"כ שטרן?
יורי שטרן: אבל לא עולה שם הטענה הזאת; תנו לי עוד שם של אסיר שלא משחררים לחופשה משום שכביכול יש איום על חייו והאסיר טוען שהוא איננו חושש.
חנן גולד: ולמה לא מסכלים את האיום הזה, שקיים שנים?
חיים שמואלביץ: אני מבקש לחזור לעניין ההחזקה בהפרדה.
חיים שמואלביץ: ראשית מי שמחליט על ההפרדה מאז התיקון בחוק הוא בית המשפט.
חיים שמואלביץ: אחת לחצי שנה נושא זה מגיע לבית המשפט והוא המחליט, הוא איננו מאשר החלטה של גורם אחר.
חיים שמואלביץ: הנושא נבחן בפניו בכל פעם מחדש.
חיים שמואלביץ: זוהי הפעם הרביעית שבית המשפט החליט להחזיק את האסיר בהפרדה.
חיים שמואלביץ: בכל פעם בית המשפט בודק מחדש את כל החומר המודיעיני.
חיים שמואלביץ: אי אפשר לחשוב שבית המשפט מפלה בין אסירים.
יורי שטרן: מה הכלים של בית המשפט לבדוק חומר מודיעיני?
יורי שטרן: נניח שאתם אומרים שיש נגדו חוזה, איך בית המשפט יכול לבדוק זאת?
חיים שמואלביץ: בית המשפט הוא הגוף שעושה זאת לגבי כלל האסירים והעצורים.
חיים שמואלביץ: אין גורם אחר.
יורי שטרן: זהו מקרה אחר.
יורי שטרן: ההצעה הייתה לאסיר אחד.
חיים שמואלביץ: אסיר או אסירים מתוך רשימה של אסירים שבדקנו וראינו שמהם לא נשקפת סכנה לחייו, כאלה שאינם יכולים להיות מגויסים כחיילים על ידי אחרים.
חיים שמואלביץ: האסיר לא הסכים.
חיים שמואלביץ: הוא אמר שהוא מעדיף להיות לבד.
חיים שמואלביץ: זאת הייתה עמדתו.
חיים שמואלביץ: זה עלה לפני בית המשפט.
נסים זאב: מה בנוגע לטענה שהאסיר אינו יכול ללמוד עברית?
חיים שמואלביץ: אני מבקש שכל טענה בנוגע לתנאים תופנה אליי.
חיים שמואלביץ: אבדוק אותן אחת לאחת ואשיב בפירוט.
נסים זאב: אפילו על ראש הממשלה מצליחים להגן, הוא מגיע לכל מקום בעולם.
חיים שמואלביץ: עובדה ששירות בתי הסוהר מגן על גרגורי לרנר מאז 1997.
חיים שמואלביץ: לא קרה לו כלום.
יורי שטרן: לא היה אמור לקרות לו כלום.
יורי שטרן: הכול המצאה אחת גדולה.
נסים זאב: האסיר טוען שיש לו אפשרות להגן על עצמו.
חיים שמואלביץ: אפשר להעלות זאת לפני בית המשפט.
אסיר נוסף: אדם יושב חמש שנים ויותר בתוך תא, ואז מציעים להכניס אסיר נוסף שיבדוק גם איך הוא נושם ומה הוא אומר מתוך שינה.
אסיר נוסף: זאת המשמעות.
אסיר נוסף: אפשר לשגע אדם אם מושיבים אותו חמש שנים בבידוד.
אסיר נוסף: אפילו לא עושים זאת בבתי משוגעים.
את הישיבה: הנושא שכרגע יש אולי מחלוקת או אי הסכמה לגביו הוא התנאים בתוך המאסר וחופשות שבת וחגים – שניתנות לכל אסיר ואסיר, כולל לרוצח, לאנס ולאחרים.
חיים שמואלביץ: זה לא ניתן לכל אסיר, אלא רק למי שזכאי לחופשות.
חיים שמואלביץ: חצי מהאסירים לא מקבלים חופשות.
חנן גולד: הרצל אביטן לא קיבל חופשה?
נסים זאב: זה מעגל סגור.
נסים זאב: ברגע שאדם איננו יוצא לחופשה, הוא גם איננו מקבל שליש.
נסים זאב: אני מכיר מקרים של אנשים שריצו תושעה חודשי מאסר, ולא יצאו לחופשת שבת או חג עד השבוע האחרון, בגלל אלימות.
יורי שטרן: אני חושב שיש טעם.
יורי שטרן: אני מבקש שהשר לביטחון פנים ימנה בודק שהוא חיצוני למשטרת ישראל, לאגף החקירות, אך מתוך המערכת.
יורי שטרן: אני יכול להציע כמה שמות אפילו.
יורי שטרן: הבודק יבדוק את הדברים וידווח לשר.
נסים זאב: כלומר הבקשה היא שהשר לביטחון פנים יבדוק את הסוגיה הזאת בכללותה ויבחן האם אפשר לאשר את הבקשה של המשפחה לצאת לחופשה, בתנאים מגבילים ומחמירים כפי שהוצע.
יהודית נאות: בסמכותו של השר לביטחון פנים לקבוע חופשות?
חיים שמואלביץ: כן.
חיים שמואלביץ: הסמכות היא של השר.
נסים זאב: הסמכות היא של השר, וזאת בניגוד לשחרור בשליש, שהיא סמכותו של בית המשפט.
נסים זאב: לכן התערבותו של השר לביטחון פנים חיונית, והיא יכולה לשנות את תנאי המאסר.
נסים זאב: המשפחה מבקשת בייחוד חופשות בשבתות ובחגים, באבטחה כבדה מאוד.
סופה לנדבר: נפוצץ את הבלון.
סופה לנדבר: כל המדינה תדע שהוא היה בחופש וחזר.
נסים זאב: את נושא המשמר הצדדים יסדירו ביניהם.
נסים זאב: הכוונה לחופשה של כמה שעות.
נסים זאב: זה מקובל, וגם תת גונדר שמואלביץ מסכים לכך.
רומן ברונפמן: אני מבקש לדבר מנקודת המבט של אמון הציבור.
רומן ברונפמן: עלה כאן נושא חשוב: אמון הציבור במערכת המשפט, במשטרה ובשירות בתי הסוהר.
רומן ברונפמן: כדאי להזמין את השר לביטחון פנים לדיון כאן.
רומן ברונפמן: אני מאמין שאם נעלה את הדיון לרמה של שר, זה יחייב גם את שירות בתי הסוהר וגם את המשטרה להתכונן לדיון היטב.
רומן ברונפמן: אם נושא החופשות הוא בסמכות השר, כדאי מאוד שהוא יהיה נוכח בדיון, מבחינת אמון הציבור.
רומן ברונפמן: אנחנו מייצגים כאן אחדות דעים של כל הסיעות שנמצאים בהן נציגים של עולים מחבר העמים.
רומן ברונפמן: אמון הציבור, אמון הקהילה הגדולה, נסדק.
רומן ברונפמן: עלינו לטפל בסדק הזה.
נסים זאב: אינני רואה איך השר לביטחון פנים יכול להוסיף לאינפורמציה שנמסרה.
נסים זאב: היו"ר הקבוע של ועדת הפנים ואיכות הסביבה, ח"כ גפני, יכול לשקול זאת, ואולי יחליט לקיים ישיבה נוספת.
רומן ברונפמן: בסדר, נפנה ליו"ר הקבוע של הוועדה ונבקש המשך דיון בוועדת הפנים ואיכות הסביבה.
רומן ברונפמן: האם אתה, ח"כ זאב, תצטרף לעמדה כזאת?
נסים זאב: אסכים לכל מה שהיו"ר יחליט לאחר שהוא יקבל את המידע, ולאחר שהמידע יגיע לידי השר לביטחון פנים.
נסים זאב: אם השר לביטחון פנים לא ירצה להשתתף בדיון ברמה העקרונית, מטעמים שלו, לא יהיה נכון בעיניי לקיים ישיבה נוספת, כי הרי כל האינפורמציה חסויה.
נסים זאב: הרי כך אפשר להמשיך בדיוני סרק שאינם מעלים ואינם מורידים.
רומן ברונפמן: אני חוזר ומעלה את נושא אמון הציבור.
נסים זאב: השאלה היא אם אפשר לפתוח את הנושא לציבור.
נסים זאב: התשובה שלילית.
נסים זאב: לפי מה ששמענו אי אפשר לפתוח את הנושא לציבור.
נסים זאב: לכן כל הפטפטת כאן תהיה מיותרת.
נסים זאב: לפנינו הצעת החוק לתיקון פקודת בתי הסוהר (שחרור מנהלי) (הוראת שעה), התשס"ב-2002.
יהודית נאות: השבוע הוראת השעה הזאת עברה במליאה.
יהודית נאות: מה נזכרתם?
נסים זאב: בדיון קודם היום עלתה המצוקה של שירות בתי הסוהר.
נסים זאב: המצוקה איומה, יש יותר מ-11,500 אסירים שכלואים בבתי הסוהר, בתת תנאים.
נסים זאב: כמעט 1,700 אסירים צריכים להגיע לשירות בתי הסוהר אך הם אינם מגיעים לשם משום שאין אפשרות לקלוט אותם.
נסים זאב: למעלה מ-1,000 אסירים ישנים על הקרקע ולא על מיטות: 400 מהם נמצאים בבתי המעצר ו-600 מהם בבתי הסוהר.
נסים זאב: לכן כל ההצעה היא להקל, הקלה משמעותית, כך אני מבין.
נסים זאב: אני מבין שאם הצעת החוק תתקבל הדבר יביא לשחרורם של 350 אסירים.
נסים זאב: כך נוכל אולי לחסוך בתקציב המדינה בבניית חצי בית סוהר.
יהודית נאות: זה לא יקל על תקציב המדינה.
יהודית נאות: 350 המיטות ייתפסו מיד.
נסים זאב: היום יש צורך להקים מיד שני בתי כלא.
נסים זאב: בכל בית כלא בממוצע יש 600 או 650 אסירים.
נסים זאב: אני מבין שהתכניות הן לטווח הארוך.
נסים זאב: לתכנית עצמה נדרשת שנה ולהקמה נדרשות שלוש שנים.
נסים זאב: גם אם מחר בבוקר יתחילו בתכניות, הביצוע יושלם בשנת 2006 ולא קודם לכן.
נסים זאב: לכן נדרשים פתרונות מידיים ומעשיים.
נסים זאב: יש להקל ולהעביר את האסיר לשיקום.
נסים זאב: אני חושב שאנחנו צריכים לתמוך בהצעת החוק הזאת ואני אכן תומך בה.
יהודית נאות: אני מבקשת לומר כמה דברים כעת, משום שעליי לעזוב.
חנה קלר: אולם אנחנו מבקשים שח"כ נאות תקשיב לדברינו.
יהודית נאות: הצבעתי נגד הצעת החוק בקריאה ראשונה.
יהודית נאות: ראשית אני כועסת על הבהילות.
יהודית נאות: הכנסת עומדת לפני פגרה, ובשבוע שעבר, באישון לילה, הצעת החוק עברה בקריאה ראשונה.
יהודית נאות: היום כבר יש הכנה לקריאה שנייה ושלישית, וכבר השבוע חייבים להשלים את החוק.
יהודית נאות: אני מוחה על כך.
יהודית נאות: מי שאיננו יודע לעבוד בזמן, אני לא מאמינה שהוא יודע לעשות תכניות לטווח ארוך.
יהודית נאות: זאת פגיעה באינטליגנציה שלי.
חיים שמואלביץ: היום מותר לקצר תקופה שבין שבועיים לחצי שנה.
יהודית נאות: אני מתנגדת לכך שהנציבה תחליט להקל בעונש של אסיר, שנותנים לה סמכות לעקוף את בית המשפט.
יהודית נאות: תת גונדר שמואלביץ אמר בצדק בדיון הקודם שיש דברים שבית המשפט פוסק שהם אינם בתחום הסמכויות של שירות בתי הסוהר.
יהודית נאות: אני מתנגדת להרחבה של הסמכויות של שירות בתי הסוהר.
יהודית נאות: אני גם לא מאמינה שיש לשירות בתי הסוהר תכניות לטווח ארוך, ואינני מוכנה לפתרונות שהם הוראת שעה.
יהודית נאות: האסירים שאתם משחררים היום הם אסירים שלא צריכים להיות חופשיים.
יהודית נאות: כך החליט בית המשפט.
יהודית נאות: חברי כנסת וגם אתם לא יכולים להחליט החלטה אחרת.
יהודית נאות: לכל היותר אפשר שתהיה ועדת שחרורים, בראשות שופט.
יהודית נאות: אך בשום פנים ואופן אין לתת את הסמכות הזאת לנציבת שירות בתי הסוהר.
יהודית נאות: וזאת איננה ביקורת על נציבת שירות בתי הסוהר הזאת, זה לא אישי נגדה, אלא מכוון נגד כל הנציבים לדורותיהם.
נסים זאב: מדוע זה עלבון לאינטליגנציה?
נסים זאב: זהו ויכוח על המהות, ואפשר להסכים או להתנגד.
יהודית נאות: אבל פתאום פועלים מהר.
יהודית נאות: הכנסת יוצאת לפגרה ואז צריך לשחרר אסירים.
יהודית נאות: זה עלבון לאינטליגנציה של חברי הכנסת.
יהודית נאות: 350 האסירים לא יכולים להמתין עד אחרי הפגרה?
חנה קלר: אני מבקשת להבהיר את הדברים.
חנה קלר: אני מבקשת שח"כ נאות תקשיב לדבריי.
לבנת משיח: אך חשוב להבהיר מהו המצב החוקי, יש טעות במצב החוקי.
יהודית נאות: אולם עליי לעזוב את הדיון כעת.
יהודית נאות: אחזור אחר כך.
יהודית נאות: בגלל השיטה הזאת של החקיקה המטורפת ערב פגרה עליי להיות כעת בשני מקומות.
יהודית נאות: קראתי את הצעת החוק ואת דברי ההסבר.
יהודית נאות: אחזור בהמשך הדיון.
נסים זאב: עו"ד קלר, לא תצליחי לשכנע את ח"כ נאות.
נסים זאב: חבל על הזמן, עלינו לקבל החלטה.
חנה קלר: גם היום המצב העובדתי הוא שלצד ועדת השחרורים יש בפקודת המשטרה סמכות לנציבת שירות בתי הסוהר לשחרר שחרור מנהלי.
חנה קלר: השחרור המנהלי נע היום בין שבועיים לחצי שנה לכל היותר – זה פועל יוצא של תקופת המאסר.
חנה קלר: אני מבהירה שהתקופה נקבעת לפי האמור בתוספת לחוק, לפי אורך המאסר.
חיים שמואלביץ: מי שנדון למאסר של עד חצי שנה מקבל קיצור מאסר של שבועיים.
חיים שמואלביץ: אחר כך, בכל חצי שנה נוספת של מאסר, ניתן קיצור של שבוע נוסף.
חיים שמואלביץ: המקסימום הוא חצי שנה.
חנה קלר: חברת הכנסת נאות לא הייתה מודעת לדעתי למצב החוקי.
חנה קלר: כאמור אני מסכימה שההסדר הזה איננו טוב, לכן קבענו אותו כארעי.
חנה קלר: המצוקה שח"כ נאות מצביעה עליה איננה עניין חדש, זה נכון.
חנה קלר: אך היום יש החמרה של המצב בבתי הסוהר בגלל המצב הביטחוני, שמגביר את זרימת האסירים שמופנים לבתי הסוהר.
נסים זאב: בדיון הקודם היום קיבלנו החלטה בעניין.
חנה קלר: עכשיו אנחנו נמצאים לפני סיום משא ומתן להסדר שלפיו יאוישו הזרים במקום משמורת אחר, וכך יתפנו מקומות כליאה.
חנה קלר: יש לנו תכניות נוספות: תכניות של הוסטלים, שיאפשרו הוצאה מכותלי בתי הסוהר.
חנה קלר: זהו חלק מתכנית אינטגרטיווית ארוכת טווח.
חנה קלר: אך כדי לתת למערכת אורך נשימה, יש צורך גם בשחרור המנהלי.
נסים זאב: אז למה לקבוע חצי שנה?
חנה קלר: בחצי השנה הזאת ישוחררו 350 אסירים.
חנה קלר: בסוף שנת 2002 ייווצרו עוד 400 מקומות כליאה ובסוף 2003 ייווצרו עוד 700 מקומות בבתי סוהר שבנייתם הולכת ונשלמת.
חנה קלר: ההסדר הזה נותן הקלה בתקופת ביניים, עד להשלמת בתי הסוהר.
חנה קלר: השחרור המנהלי, ונוסף עליו ההסדר לזרים וההוסטלים, ישפרו את המצב.
נסים זאב: אבל יש אסירים נוספים שנכנסים לכלא.
חנה קלר: כמו שאמרה ח"כ נאות, לא גילינו את המצוקה היום.
חנה קלר: אבל כעת המצוקה הגיעה לרף מסוים, והיא עלולה להפוך לבעיה ביטחונית.
חנה קלר: לפי מה ששמענו זוהי בעיה קשה מאוד.
חנה קלר: לכן אנחנו מבקשים מאסר מנהלי למשך שישה חודשים.
יהודית נאות: אני חוזרת לדיון אחרי שנעדרתי ממנו חמש דקות.
תמר פול: שמעתי את קריאתה של ח"כ נאות.
תמר פול: לקחתי אותה לתשומת לבי.
תמר פול: אך יחד עם זאת חשוב לזכור: נכון להיום מדינת ישראל מפרה את החוק, היא מפרה זכויות של אנשים.
תמר פול: אני מצפה מהמחוקקים לאשר את החוק הזאת מהסיבה הזאת.
יהודית נאות: תני לי דוגמה של מקרה, עו"ד פול.
תמר פול: הגיע הזמן שסוף סוף ננהל את הוויכוח הענייני הזה.
תמר פול: תפקידם של המחוקקים הוא לשמור על החוק.
תמר פול: אם אתם חברי הכנסת רואים שאסירים שישנים על הרצפה, אתם יודעים שמדינת ישראל מפרה את החוק ופוגעת בזכויות האסירים.
תמר פול: שירות בתי הסוהר גם חוטאים לעניין, לדעתי, אבל הם עושים כמיטב יכולתם.
תמר פול: ההצעה שלי קיצונית עוד יותר: אסיר שיישן על הרצפה ישוחרר.
תמר פול: לא ייתכן שבמדינת ישראל אנשים יישנו על הרצפה.
יהודית נאות: מה נזכרת בזה היום?
יהודית נאות: מה זה שייך לעניין?
תמר פול: אני אומרת זאת כבר שנתיים.
יהודית נאות: את, עו"ד פול?
יהודית נאות: נציבת השב"ס?
יהודית נאות: אולי אני?
תמר פול: אתם המחוקקים, אתם צריכים לחוקק.
יהודית נאות: על מה אתם מדברים?
יהודית נאות: תלכי לבית משפט.
יהודית נאות: תעתרי לבג"צ על הפרת זכויות.
תמר פול: אני עושה זאת.
תמר פול: בג"צ אומר שהכול שאלה של כסף, לכם יש הכסף, אתם יכולים לקבוע.
יהודית נאות: נכון זה עניין של סדרי עדיפויות.
יהודית נאות: גם במשרד המשטרה סדרי העדיפויות דפוקים, אז מה?
יהודית נאות: את, עו"ד פול, תומכת במתן אפשרות לאדם יחיד לעקוף את בית המשפט.
תמר פול: אינני תומכת בכך.
חנה קלר: אני מאוד מבקשת שח"כ נאות תשמע את מה שנאמר כאן.
חנה קלר: במצב החוקי היום יש שחרור בשליש ולצדו יש הסדר מעוגן: קיצור המאסר בתקופה של בין שבועיים לחצי שנה.
חנה קלר: אני מסכימה עם ח"כ נאות שההסדר איננו נאות ואיננו מושלם.
חנה קלר: לכן אנחנו מצהירים שהוא יימשך שישה חודשים בלבד, ולא נבקש הארכה שלו.
חנה קלר: בוועדת הפנים ואיכות הסביבה התקיימו דיונים על תיקון מס' 9 לחוק הכניסה לישראל.
חנה קלר: הזרים תופסים מקומות בבתי הכלא ולנו יש מצוקה.
יהודית נאות: תפסיקו לרדוף אותם, תפסיקו לרדוף את הזונות.
יהודית נאות: שחררו את מי שאינם צריכים להיות בכלא, ושימו שם את הסרסורים.
יהודית נאות: יש לי בלב הרבה על העניין.
חנה קלר: אנחנו נמצאים במשא ומתן עם מלון "אביה", כדי שהמקום ישמש מקום משמורת.
חנה קלר: לשם יועברו הזרים לגירוש.
חנה קלר: הם אינם צריכים להיות בבתי הכלא, אני מסכימה עם הטענה הזאת.
חנה קלר: גם להוסטלים נעביר מבתי הסוהר.
נסים זאב: עו"ד קלר, מה שתסבירי לח"כ נאות את העניין יותר, כך היא תתנגד יותר.
חנה קלר: זוהי תכנית שמבקשים בה אוויר לנשימה.
יהודית נאות: זה לא משכנע אותי.
יהודית נאות: בשנת 1999 כבר דיברנו על זה.
יהודית נאות: אתם באים עכשיו, ועוד בחקיקה חופזנית.
חנה קלר: היא חופזנית בגלל המצב.
חנה קלר: נראה שהמצב של היום, העובדה שבכל שבוע בחודשים האחרונים מזרימים עוד ועוד אסירים ביטחוניים, הוא שיצר את הבעיה.
יהודית נאות: האינתיפאדה נמשכת יותר מכמה חודשים.
נסים זאב: אני מבקש מח"כ נאות להפסיק להתערב בדברים בכל רגע.
חנה קלר: אני מבקשת להגיב לדבריה של נציגת לשכת עורכי הדין.
חנה קלר: אנחנו, גוף שאמון על אכיפת החוק, יודעים מה אומר חוק המעצרים מחד גיסא ואיפה נמצאים העצורים מאידך גיסא – וזה לא קל לנו.
חנה קלר: אך איך אפשר בלי תקציבים?
חנה קלר: אנחנו חושבים על אזיקים אלקטרוניים, על הפרטת בתי הסוהר, על כיוונים אחרים שיסייעו – אך זה לא יקרה מהיום למחר.
תמר פול: לכן אנחנו יוצאים בקריאה לפעול.
לבנת משיח: לא אחזור על דבריה של עו"ד קלר.
לבנת משיח: אך אני מבקשת להבהיר שזה איננו הפתרון המושלם שאנו שואפים אליו.
לבנת משיח: איננו אוהבים את השחרור המנהלי, אבל אנחנו נמצאים בתקופת חירום ממש כעת.
לבנת משיח: לכן ההצעה נבחרה לתקופה קצרה, רק לחצי שנה, כדי ליצור גשר לפתרונות האחרים: פתיחת מקומות כליאה נוספים, הוצאת אסירים מסוימים להוסטלים וכולי.
יהודית נאות: כמה עובדים זרים כלואים בבתי הכלא?
יהודית נאות: כמה זונות כלואות?
חנה קלר: יש כ-350 זרים.
חנה קלר: אנחנו נוציא אותם.
יהודית נאות: לכל הפחות יש להסכים לכך שוועדת השחרורים תקבע את השחרור המנהלי.
יהודית נאות: לא ייתכן שאדם בודד יקבע זאת.
יהודית נאות: קל לכם לפעול לפי סעיף 68(ג) אך אני לא מסכימה שאדם יחיד הוא שיקבע.
חנה קלר: זה לא יכול להיות ועדת השחרורים.
חיים שמואלביץ: אני מבקש להעיר עוד הערה.
חיים שמואלביץ: אין מדובר בשיקול דעת פרטני:
חיים שמואלביץ: נציבת שירות בתי הסוהר רק מחליטה שבשבוע מסוים יש שחרור מנהלי.
חיים שמואלביץ: כל מי שנכנס בקריטריונים משתחרר באופן אוטומטי.
חיים שמואלביץ: אין לנציבה שום שיקול דעת.
חיים שמואלביץ: היא לא קובעת שיש להחיל את החוק על אסיר אחד אך לא על אסיר אחר.
חיים שמואלביץ: כל האסירים, אסירים ביטחוניים, רוצחים – כולם ייכנסו בגדר החוק.
חיים שמואלביץ: אין שיקול דעת.
חיים שמואלביץ: זה כאילו חוק, ולא שיקול דעת של הנציבה כמו שאמרה ח"כ נאות.
יהודית נאות: אולם אני רוצה שיהיה שיקול דעת, אף יותר משיקול הדעת של הנציבה.
יהודית נאות: אינני מסכימה שאדם יחיד יהיה בעל שיקול דעת כזה.
יהודית נאות: אינני מסכימה שישחררו אנס או פדופיל.
חיים שמואלביץ: גם היום נציבת שירות בתי הסוהר עושה זאת.
חיים שמואלביץ: זה המצב מאז שנת 1993.
חיים שמואלביץ: אני חוזר ומסביר שאין לנציבת שירות בתי הסוהר שום שיקול דעת בעניין.
יהודית נאות: ואכן פתחתי ואמרתי שאינני מרוצה מכל המצב.
יהודית נאות: סותמים את בתי הכלא עם העובדים הזרים.
חנה קלר: אבל לראשונה יש עשייה לקראת הוצאת העובדים הזרים.
יהודית נאות: יש תכנית להרחיב את מקומות הכליאה.
יהודית נאות: זאת איננה עשייה בעיניי.
נסים זאב: השחרור המנהלי איננו חל על עברייני אלימות במשפחה, נכון?
חיים שמואלביץ: הוא חל על כולם.
חיים שמואלביץ: כל אסיר נכנס לגדר החוק באופן אוטומטי.
חיים שמואלביץ: זה המצב גם היום.
חיים שמואלביץ: כל אסיר מקבל קיצור במאסר לפי תקופת המאסר שנקבעה לו.
חיים שמואלביץ: זהו קריטריון אוטומטי.
נסים זאב: אולם אני בעד שיקול דעת בשחרור.
נסים זאב: אילו היה שיקול דעת, היו מחליטים דווקא שלא לשחרר אסיר מסוים.
נסים זאב: אי-אפשר לכפות על נציבת שירות בתי הסוהר את השחרור.
נסים זאב: לדעתי נכון שבמקרים מסוימים, מסוכנים, לא יהיה שחרור.
נסים זאב: שם שיקול הדעת חיוני.
נסים זאב: יש להשאיר את הקריטריונים הקודמים, לאפשר את הכפלת תקופת השחרור המנהלי, אך גם לתת שיקול דעת לנציבת שירות בתי הסוהר.
נסים זאב: אסור שהחוק יכתיב לנציבת שירות בתי הסוהר.
חיים שמואלביץ: אם יהיה שיקול דעת, החקיקה לא תהיה ישימה.
חיים שמואלביץ: כל דבר אפשר לשקול, יהיו אין-סוף עתירות לבתי משפט, והדברים לא יתקדמו.
יהודית נאות: אפשר לפרט את רשימת העברות בחקיקה.
יהודית נאות: אפשר לקבוע שבעונשים מסוימים החוק אינו חל.
חיים שמואלביץ: זה מה שהיה בשנת 1993 אך בוטל, כי התברר שאי-אפשר ליישם זאת.
חיים שמואלביץ: ניסו לפרט בחקיקה רשימת עברות.
יהודית נאות: אני מבקשת התייעצות סיעתית כדי שהדבר יידחה בכמה ימים.
משה גפני: אי-אפשר לדחות.
יהודית נאות: למה לא? מה הבהילות?
יהודית נאות: אם הדבר דחוף, אני מבקשת שח"כ גפני, היו"ר הרגיל של ועדת הפנים ואיכות הסביבה, שלא נכח בדיון, ישתתף בדיון וישמע מה קורה.
משה גפני: אני מוכן לכך.
משה גפני: אם יביאו לכאן את ח"כ לפיד, והוא לא ישתתף בדיונים על חוק טל, אצטרף גם אני לכל הדיון.
יהודית נאות: יש היום מרדף מטורף אחרי חוקים, וזאת גם הצורה שלהם.
יהודית נאות: לפי הצעת החוק הזאת פדופיל ורוצח יכולים להשתחרר בשחרור המנהלי.
לבנת משיח: זה המצב גם היום, אלא שהתקופות קצרות יותר.
יהודית נאות: נכון, אך יש הרחבה של התקופה.
יהודית נאות: והמטרה היא לשחרר את בית הסוהר לעובדים זרים.
חיים שמואלביץ: לא נכון.
יהודית נאות: אם היו אומרים שרוצים לשחרר את העובדים הזרים, שרודפים אותם, זה עניין אחר.
חנה קלר: זאת לא הצגה נכונה של הדברים.
נסים זאב: יש מישהו שרוצה לדבר חוץ מח"כ נאות?
נסים זאב: היא תוכל לדבר אחר כך.
נסים זאב: היא דיברה כבר.
תמר פול: אני רוצה להציע הצעה קיצונית יותר ולבקש שישקלו אותה מהיום ולהבא.
תמר פול: הדבר גם יפתור את הבעיה של ח"כ נאות.
תמר פול: נכון להיום חייבים להקים בתי סוהר.
תמר פול: אני מציעה שיוצב גבול של זמן.
תמר פול: אם בעוד שנתיים או שלוש נימצא באותו מצב, כל אסיר שיישן על הרצפה ישוחרר באופן אוטומטי.
תמר פול: אם לא כן הממשלה לא תפעל.
תמר פול: זהו עוול שנמשך עשרות שנים.
תמר פול: כך הגענו למצב הזה.
תמר פול: חייבים להסתכל קדימה.
תמר פול: אי-אפשר לפתור הכול בפתרונות זמניים, בהוראות שעה.
תמר פול: צריך פתרונות לתמיד.
תמר פול: זה מה שאני מציעה.
תמר פול: וָלא, לא יזוז כאן כלום.
תמר פול: אם בתוך שנתיים נימצא במצוקת כליאה, כל אסיר מעבר לתקן ישוחרר.
נסים זאב: זה יהיה גרוע בהרבה.
יהודית נאות: אינני מקבלת את הרע במיעוטו הזה.
נסים זאב: ח"כ נאות רוצה שלכולם יהיה עולם שכולו טוב, או שלכולם יהיה רע.
נסים זאב: זה לא הולך.
יהודית נאות: אני מתנגדת לשחרור גורף בצורה מנהלית מתוך עיקרון.
יהודית נאות: אינני חושבת שמי שהתמזל מזלו בבורסה צריך לזכות בשחרור סתם כך.
יהודית נאות: אני מבדילה בין אסירים לאסירים.
יהודית נאות: בעיניי הזונה שנתפסה על-ידי סרסור שונה מפדופיל.
יהודית נאות: זהו תפקידי כחברת כנסת, תפקידי לומר מהו ההבדל.
יהודית נאות: היום אומרים שפדופיל וזונה זהים זה לזה, כי הם נפלו באותו גורל, באותו יום, כי אין שיקול דעת.
יהודית נאות: לא רק שאני מבקשת שיקול דעת, אלא אני דורשת שהוא יינתן לוועדה.
יהודית נאות: השחרור איננו יכול להיות אוטומטי.
יהודית נאות: דינם של האסירים אינו זהה, ההתנהגות שלהם והיכולת שלהם להשתלב בחברה אינן זהות.
יהודית נאות: יש הבדל בין עובד זר לבין סוחר סמים.
יהודית נאות: זאת השקפת העולם שלי.
חיים שמואלביץ: יש חוק שייחסו לאדם ספציפי, אבל הוא דיבר על שחרור במחצית על-ידי ועדה.
חיים שמואלביץ: שם נקבע שחרור פרסונלי, וכל אסיר ואסיר נבדק.
יהודית נאות: התנגדתי גם לחוק ההוא.
יהודית נאות: אני לא צבועה, אני מתנגדת פעמיים ואגיד מדוע: שירות בתי הסוהר והוועדות שלו אינם עולים על בתי המשפט.
יהודית נאות: בשחרור המנהלי לוקחים זכות של בית המשפט.
חיים שמואלביץ: ועדת שחרורים איננה ועדה של שירות בתי הסוהר.
חנה קלר: כשבית המשפט גוזר את הדין הוא יודע על קיומו של השחרור המנהלי.
יהודית נאות: אך לא במתכונתו המוגדלת, הוא לא יודע על שחרור כפול בזמן.
יהודית נאות: האסירים כבר שפוטים.
יהודית נאות: אם רוצים לקבוע שהחוק יחול בעוד מאה – בבקשה.
יהודית נאות: אך האסירים השפוטים נשפטו כאילו השחרור המנהלי הוא במתכונת הרגילה.